Shein

שִׁיאִין (בסינית: 希音, תעתיק לאלפבית לטיני: SHEIN, ועל-כן נפוצה ההגייה השגויה: "שֵׁיין") היא חברת קמעונאות אינטרנטית של אופנה מהירה סינית-סינגאפורית. החברה ידועה במחירים הזולים במיוחד בהם היא משווקת ביגוד ואביזרי טיפוח תוצרת-סין.

== היסטוריה ==
Shein הוקמה בשנת 2008 בנאנג'ינג שבסין; ונוסדה ופותחה על-ידי יזם האינטרנט הסיני, כריס שוּ (במקור: שוּ יאנגטיאן 许仰天).

האתר המקורי של המותג היה Sheinside.com (קרי שִׁיאִינְסָייד, בתרגום חופשי מאנגלית קלוקלת "היא בפנים") ונמכרו בו בגדי נשים בלבד. בשלבים הראשונים שלה, החברה הייתה יותר עסק דרופשיפינג, מאשר עסק קמעונאי. החברה לא הייתה מעורבת בעיצוב וייצור הבגדים ובמקום זאת הייתה מקבלת את מוצריה משוק הבגדים הסיטונאי בגואנגג'ואו שבסין. בשנת 2014, החברה יצרה שרשרת אספקה משלה ורכשה את "Romwe", חברת קמעונאות נוספת של מסחר אלקטרוני סינית.

בשנת 2015, קוצר שם התאגיד לגרסתו הרשמית מאז, SHEIN (קרי שִׁיאִין, בתרגום חופשי מאנגלית קלוקלת "היא בפנים").

בשנת 2020, שיאין היה המותג המדובר ביותר בטיקטוק וביוטיוב והמותג הרביעי הכי מדובר ברשת האינסטגרם.

עד שנת 2013 היו לחברה 100 עובדים, וכבר הקימו את המטה שלה בגואנגג'ואו, סין.

כמו כן בשנת 2018, החברה חוותה פרצת אבטחה שחשפה את כתובות האימייל והסיסמאות של 6.42 מיליון משתמשים שלה - מה שהוביל מומחי אבטחת רשתות לגנות בחריפות - הן את אסטרטגיית האבטחה של החברה, והן את חוסר היכולת להגן כראוי על המידע האישי של לקוחותיה.

ביוני 2020, אפליקציית Shein נאסרה לשימוש בהודו בשל חשש פגיעה בפרטיות המקוונת של משתמשיה. ביולי 2020 מכרה החברה שרשרת עם צלב קרס, שמאוחר יותר הוסרה מהאתר, אם כי רק לאחר ביקורות שספגה (המותג הבהיר כי מדובר בסמל בודהיסטי, לא בצלב הקרס הנאצי; למרות שגם צלב הקרס הנאצי בתורו מבוסס על אותו סמל בודיהיסטי).

ב, החברה נסחרת בלמעלה מ-220 מדינות.<ref name="Loves"></ref> במאי 2021, היישומון של החברה היה אפליקציית הקניות שבוצעו הכי הרבה הורדות שלה בארצות הברית.<ref name=":0"></ref> לפי בלומברג ביזנסוויק, המודל העסקי של החברה הרוויח ממלחמת הסחר בין ארצות הברית לסין.<ref name=":0" />

עד יוני 2021, לחברה הסינית-סינגפורית היה נתח שוק של כ-28% באופנה המהירה בצפון אמריקה.<ref name=":12"></ref>

==ביקורת==
הביקורת על פעילות החברה נוגעת לרוב לתנאי ההעסקה והייצור ולפגיעה בסביבה.

נוסף על תהליך הייצור שדורש משאבים מהסביבה ככול חברת אופנה, Shein גם משנעת את מוצריה באריזות קטנות שאינן מתכלות ברחבי בעולם ובכך מוסיפה לזיהום. 95.2% ממוצריה של Shein מכילים פלסטיק, ובחלקם, זהו המרכיב העיקרי או היחיד. בנוסף, בבדיקה מדגמית שביצע ארגון הסביבה ״גרינפיס״ באירופה, שרכש מוצרים באתר ובחנויות הפופ אפ של החברה באירופה, נבדקו 47 ממוצרי החברה ו־15 מהם הכילו כימיקלים המפרים את תקנות האיחוד האירופי בריכוזים מסוכנים

בשנת 2021, מעצבים עצמאיים שונים התלוננו על עותקים של פריטיהם שנמכרו על ידי שיאין ללא אישור, והיו קריאות לחרם על החברה. החברה משתמשת במודל עסקי של אופנה מהירה על רקע שיטות עבודה לא אתיות כדי להשיג מחירים נמוכים.

באוגוסט 2021 סוכנות הידיעות רויטרס פרסמה תחקיר מקיף העוסק בתנאי ההעסקה של החברה בפסי הייצור שלהם, שהם נחשבים תנאי עבדות על פי חוק העבדות המודרנית של בריטניה וגם אוסטרליה.

באוקטובר 2022, תחקיר שערך ערוץ 4 הבריטי 'מאחורי אתר שיאין' Inside the Shein Machine: UNTOLD<ref></ref> חשף כי תנאי העבודה במפעלים של החברים לא עומדים בחוקי ההעסקה הסיניים וכוללים ימי עבודה של 18 שעות ללא הפסקה,<ref></ref> עבודה רצופה כל החודש ויום חופשי יחיד, שכר זעום וקנסות גבוהים על טעויות בייצור.<ref></ref> החברה התנערה מהמוצג בסרט בטענה כי אלו מפעלים שאומנם עבדו עבורה אך הפרו חוזי עבודה ביצירת תנאים אלו לעובדים.

באוקטובר 2023, בזמן מלחמת חרבות ברזל, משתמשי אינטרנט ישראלים מחו כנגד החברה, בטענה שהחברה פוגעת בישראל על ידי מכירת דגלי פלסטין באתר האינטרנט שלה.<ref name=":1"></ref> כנראה, עקב תגובה ציבורית ולחץ מצד צרכנים ישראלים, שיאין הסירה את דגלי פלסטין מאתר האינטרנט שלה.<ref></ref> משפיענים ישראלים ששיתפו פעולה בעבר עם החברה קיבלו מהחברה הודעה שכרגע החברה משעה את שיתוף הפעולה בקמפיינים פרסומיים שלהם הנוגעים לחברה.<ref></ref>

במאי 2024 פרסמו הרשויות בדרום-קוריאה כי בדיקה כימית-ביולוגית של מוצרי SHEIN שחלקם עדיין נמכרים באתר; ביניהם נעלי בנים ובנות, תיקי עור וחגורות. תוצאות הבדיקת מציגיות כמויות חריגות וגבוהות מאוד של פתלטים. כימיקלים שכאלה משמשים בפרט לריכוך פלסטיק, ועלולים לגרום לבעיות בריאותיות שונות, בעיקר בבני אדם, כמו הפרעות הורמונליות, מחלות לב, סוגי סרטן שונים ובעיות פוריות.<ref name=":2"></ref> בדיקות במוצרים לילדים גילו נוכחות של חומרים מסרטנים, כגון פורמלדהיד ועופרת ברמות לא-תקינות בעליל<ref name=":2" />.

== ראו גם ==

* אופנה מהירה
* כלכלת הרפובליקה העממית של סין

== קישורים חיצוניים ==

* 

* 
* 

== הערות שוליים ==

קטגוריה:אופנה במדינות המערב במאה ה-21
קטגוריה:חברות סיניות
קטגוריה:אתרי אינטרנט סיניים
קטגוריה:חברות אופנה סיניות
קטגוריה:אתרי אינטרנט שהושקו ב-2008
קטגוריה:חברות סינגפוריות
קטגוריה:חברות מסחר אלקטרוני